કોર્ટમાં જતા પહેલા મીડિયાને સેંગરે કહ્યું હતું કે, ‘મને કોર્ટ પર પૂરો વિશ્વાસ છે.’ અલ્હાબાદ હાઈકોર્ટ તરફથી મળેલી ફટકાર બાદ સીબીઆઈએ પોતાની કાર્યવાહી વધુ ઝડપી કરી દીધી છે. પ્રાથમિક તપાસમાં સીબીઆઈને ગેંગરેપના આરોપી ભાજપના ધારાસભ્ય કુલદીપસિંહ સેંગર અને તેમના ભાઈ વિરુદ્ધ પૂરતા પુરાવા મળ્યા છે. સીબીઆઈએ સેંગરના બે ફોન પણ કબજે લીધા છે. આ દરમિયાન સેંગરના વકીલે મીડિયા સાથેની વાતચીતમાં કહ્યું કે, ‘અમે નિષ્પક્ષ તપાસના સમર્થનમાં છીએ. તેમના (સેંગરના) સાત દિવસના રિમાન્ડ પર મંજૂર કરાયા છે.’